Document ID: 32007D0766

32007D0766
L 310/15
SLUŽBENI LIST EUROPSKE UNIJE
ODLUKA KOMISIJE
od 14. studenoga 2007.
o sastavljanju popisa regija i područja koja imaju pravo na financiranje na temelju komponente prekogranične suradnje instrumenta pretpristupne pomoći za potrebe prekogranične suradnje između država članica i država korisnica za razdoblje od 2007. do 2013.
(2007/766/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1085/2006 od 17. srpnja 2006. o uspostavljanju instrumenta pretpristupne pomoći (instrument IPA) (1),
uzimajući u obzir Uredbu Komisije (EZ) br. 718/2007 od 12. lipnja 2007. o provedbi Uredbe Vijeća (EZ) br. 1085/2006 (2), a posebno njezin članak 88. stavak 1.,
budući da:
(1)
U skladu s člankom 9. Uredbe (EZ) br. 1085/2006, komponentom prekogranične suradnje instrumenta IPA može se podupirati prekogranična suradnja između država korisnica i država članica. U tom slučaju pomoć na temelju komponente prekogranične suradnje instrumenta IPA obuhvaća regije s obje strane granice odnosno granica, bilo kopnenih ili morskih.
(2)
U skladu s člankom 88. stavkom 1. Uredbe (EZ) br. 718/2007, za potrebe prekogranične suradnje između država članica i država korisnica, područja koja imaju pravo na financiranje su regije treće razine razvrstavanja prema NUTS-u ili, ako nema razvrstavanja prema NUTS-u, ekvivalentna područja duž kopnenih granica između Zajednice i država korisnica i duž morskih granica između Zajednice i država korisnica koje u pravilu odvaja najviše 150 kilometara, uzimajući o obzir moguću prilagodbu koja je potrebna radi osiguranja usklađenosti i kontinuiteta suradnje.
(3)
Člankom 88. stavkom 1. Uredbe (EZ) br. 718/2007 predviđa se da bi odmah nakon njezina stupanja na snagu Komisija trebala donijeti popis regija u Zajednici i državama korisnicama koje imaju pravo na financiranje, a koji će vrijediti do 31. prosinca 2013.,
ODLUČILA JE:
Jedini članak
Za potrebe prekogranične suradnje između država članica i država korisnica programa IPA iz članka 88. stavka 1. Uredbe (EZ) br. 718/2007, područja koja imaju pravo na financiranje na temelju komponente prekogranične suradnje instrumenta IPA navedena su u popisu u Prilogu I. (države članice) i Prilogu II. (države korisnice).
Sastavljeno u Bruxellesu 14. studenoga 2007.

Labels: 15
19
5